text: I I.
  Ergo ex laceratis usque adeò veteris Reipub. visceribus, ut jam prope esset nulla, augustissima illa Monarchia Caesarum enata est; coepta quidem in Julio & iterum accisa; revocata tamen ab Augusto, ab eodem Tiberioque aucta, ab his ad reliquos ejusdem sanguinis hereditario velut jure transmissa, dehinc usque ad ipsum imperii occasum (neque enim aut Romanum imperium, aut Romani Caesares jam dicendi sunt) continuata; ita haec dispensantibus fatis, ut in quo coeperat imperii modo imperium Romanum finiretur.